Συζήτηση αρχείου:Episkopi by Lord Makro.jpg

message: Η ζωγραφιά έχει γίνει (2014) από το χρήστη που την επιφόρτωσε, ο οποίος όπως φαίνεται από την προσωπική ιστοσελίδα του είναι αδύνατο λόγω ηλικίας να ζωγράφισε την εκκλησία από μνήμης, αφού ήταν την εποχή που αυτή βυθίστηκε (1965) ήταν αγέννητος. Αν η αναπαράσταση της εκκλησίας είναι αυθεντική (διαφορετικά η ζωγραφιά δεν έχει εγκυκλοπαιδική αξία) αντιγράφει κάποια φωτογραφία ή άλλη ζωγραφιά από κάπου. Θεωρώ ότι αυτές οι πληροφορίες, φωτογραφία/αρχική ζωγραφιά, όνομα αρχικού καλλιτέχνη και βιβλίο από όπου η φωτογραφία/αρχική ζωγραφιά δημοσιεύθηκαν είναι απαραίτητες, τουλάχιστον για λόγους δεοντολογίας και μνημόνευσης των αρχικών καλλιτεχνών και συγγραφέων/εκδοτών που τα διέδοσαν μέσω της έκδοσής τους. Ανάλογα με το περιεχόμενο αυτών των απαιραίτητων πληροφοριών, μπορεί ίσως -δεν το γνωρίζω καλά το θέμα- να προκύψει και ζήτημα δικαιωμάτων π.χ. αν είναι πιστή αντιγραφή; ——Nur noch ein Gott kann uns retten! aka Chalk19 (συζήτηση) 07:31, 28 Ιουνίου 2017 (UTC)
replies: text: Εύστοχη παρατήρηση Chalk19. Δες σχετική συζήτηση για παρόμοιο θέμα: Συζήτηση:Μανώλης Γλέζος#Παράγωγο έργο;. Αν η ζωγραφιά αποτυπώνει υπαρκτή φωτογραφία με δικαιώματα, τότε ο ζωγράφος, έχει μεν τα δικαιώματα για το δικό του δημιουργικό κομμάτι, αλλά δεν αποκτά δικαιώματα και για την αρχική εικόνα, της οποίας  το έργο του είναι παράγωγο, και τα οποία δεσμεύουν το παράγωγο έργο. —Ah3kal (συζήτηση) 07:59, 28 Ιουνίου 2017 (UTC)
replies: text: :Καλησπέρα σας! Επειδή φυσικά δεν ήμουν παρών για να ζωγραφίσω την εκκλησία, χρησιμοποίησα κάποια φωτογραφία για να την αποδόσω από την συγκεκριμένη οπτική γωνία. Νομίζω ότι εφόσον η φωτογραφία απεικόνιζε τοπίο (το οποίο είναι στην ουσία του αμετάβλητο) δεν τίθεται θέμα αντιγραφής αντίστοιχο με την περίπτωση της φωτογραφίας π.χ. κάποιου προσώπου με συγκεκριμένη πόζα - φωτισμό κλπ. Επίσης, δεν πρόκειται για φωτογραφική αναπαράσταση, αφού πράγματα όπως συγκεκριμένα κλαδιά και δέντρα είναι διαφορετικά. Αν πάντως βοηθάει και πρέπει να υπάρχει, η φωτογραφία που χρησιμοποίησα σαν αναφορά προέρχεται από το Βυζαντινό και Χριστιανικό Μουσείο / φωτ. αρχείο Φ. Ζαχαρίου. Lord Makro (συζήτηση) 22:53, 28 Ιουνίου 2017 (UTC)
replies: text: ::Καλησπέρα! Σε ευχαριστώ πολύ για την πληροφορία. Θα την προσθέσω στην περιγραφή γιατί πρέπει να αναφέρεται το στοιχείο. Αν υπάρχουν και πέρα από αυτό (το δικαίωμα στη μνεία του αρχικού δημιουργού, του φωτογράφου ή του αρχείου που φυλάσσεται η πρωτότυπη φωτογραφία) δικαιώματα του Μουσείου δεν το ξέρω. Ίσως ξέρει ο φίλος Ah3kal. Να υποθέσω ότι είδατε τη φωτογραφία στο βιβλίο του του Αρχιμανδρίτη Δαμασκηνού, Η Παναγία της Επισκοπής (1995), το οποίο υπάρχει στη βιβλιογραφία του λήμματος; Πάντως, στο www.v-damaskinos.gr/copyright.html αναφέρονταν εικόνες και σχέδια με copyright και έγραφε: «Οι φωτογραφίες και τα Σχέδια του Λευκώματος είναι κυρίως απο τις εξής πηγές και εκδόσεις: [...], Το Βυζαντινό και Χριστιανικό Μουσείο Αθηνών (ΒΧΜ, Φωτ. Αρχείο Φ. Ζαχαρίου), [...]».

text: ::——Chalk19 (συζήτηση) 11:14, 1 Ιουλίου 2017 (UTC)

text: :: Όντως Chalk19 είναι από βιβλίο του Δαμασκηνού, αλλά όχι από αυτό του 1995 αλλά από το πιο εμπλουτισμένο λεύκωμα που έβγαλε το 2008. Εχω προσθέσει τα σχετικά στοιχεία της έκδοσης στο αντίστοιχο λήμμα. Ορίστε με κάνατε και ξαναέγραψα στην ΒΠ μετά από τόσα χρόνια χαχαχα --Lord Makro (συζήτηση) 12:56, 1 Ιουλίου 2017 (UTC)
replies: text: :::Νομίζω ότι τώρα που συμπληρώθηκε η αναφορά με τα απαραίτητα πρόσθετα δεδομένα αναφορικά με την πηγή, το ζήτημα "έκλεισε" και είμαστε εντάξει. Εύχομαι καλή συνέχεια στις ασχολίες σας. ——Chalk19 (συζήτηση) 14:35, 1 Ιουλίου 2017 (UTC)
thread_title:  Αρχική πηγή